Scottish Open (snuker)
Scottish Open profesionalni je rangirni snukerski turnir. Osim ovog naziva, imao ih je još nekoliko kroz historiju: International Open, Matchroom Trophy i Players Championship. Počeo je 1981. kao International Open, a sljedeće godine postao je rangirni turnir. Osim sezona 1990/91. i 1991/92. kad nije održan, ostao je rangirni do sezone 2003/04, nakon koje je ukinut. Međutim, ponovo je aktiviran u sezoni 2012/13. i uvršten u seriju manjih rangirnih turnira pod nazivom Players Tour Championship. Najuspješniji igrač na ovom turniru jest Steve Davis s rekordnih šest pobjeda u osam finala, uključujući i "metlu" 9–0 protiv Dennisa Taylora 1981. Tih šest titula bile su u sezonama u kojima je osvojio i Svjetsko prvenstvo.